**Ministru kabineta noteikumu projekta “Ķīmisko vielu un maisījumu uzskaites kārtība un datubāze” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ķīmisko vielu likuma 7.panta otro daļu izstrādāts Ministru kabineta noteikumu projekts “Ķīmisko vielu un maisījumu uzskaites kārtība un datubāze” (turpmāk – noteikumu projekts), kas mazinās administratīvo slogu uzņēmējiem, radot iespēju iesniegt pārskatu par ķīmiskām vielām un maisījumiem elektroniski.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2010.gada 29.jūnija noteikumi Nr.575 ”Noteikumi par ķīmisko vielu un maisījumu uzskaites kārtību un datubāzi” (turpmāk – MK noteikumi Nr.575), kurus nepieciešams mainīt, jo ir izveidota elektroniska pārskata par darbībām ar ķīmiskajām vielām un maisījumiem forma tiešsaistes režīmā. Komersantiem, kuriem ir pienākums iesniegt šo pārskatu, būs elektroniski jāreģistrējas Vienotajā vides informācijas sistēmā, slēdzot līgumu ar Valsts sabiedrību ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC) par Vienotās vides informācijas sistēmas lietošanu. LVĢMC uzturētajā Vienotajā vides informācijas sistēmā ietilpst arī ķīmisko vielu un maisījumu datubāze (turpmāk – datubāze).Datubāzē iekļauj informāciju par Latvijā ražotajām un ievestajām ķīmiskajām vielām un maisījumiem. Datubāzē sniegtā informācija nepieciešama, lai sagatavotu Eiropas Savienības dalībvalstu ziņojumus par vairāku direktīvu, regulu un konvenciju ieviešanu šādās jomās - par vides kvalitātes standartiem ūdens resursu jomā, gaistošo organisko savienojumu un siltumnīcefekta gāzu emisiju aprēķināšanu, par bīstamo ķīmisko vielu importu un eksportu, ANO Vispārējo Konvenciju par klimata pārmaiņām, Konvenciju par pārrobežu piesārņojuma pārnesi lielos attālumos. Datubāzes informācija nepieciešama arī avāriju likvidēšanai, uzraudzības un kontroles īstenošanai, kā arī tā sniedz būtiskas ziņas par ķīmisko vielu un maisījumu apriti valstī, tādējādi veicinot to drošu pārvaldību.Atbildīgajām valsts institūcijām (Valsts ugunsdzēsības un glābšanas dienests, sabiedrība ar ierobežotu atbildību “Rīgas Austrumu klīniskās universitātes slimnīca”, Veselības inspekcija, Valsts vides dienests, Valsts darba inspekcija, Drošības policija) dienesta pienākumu veikšanai tiek nodrošināta 24 stundu pieslēguma iespēja datubāzei tiešsaistes režīmā. Informāciju no datubāzes par vielu apriti valstī pēc pieprasījuma izmanto arī citas valsts institūcijas.Pašreiz MK noteikumos Nr.575 ir prasība pārskatu iesniegt LVĢMC papīra formātā. Noteikumu projektā tiek paredzēta pilnīga pāreja uz elektronisku ķīmisko vielu un maisījumu pārskatu iesniegšanu tiešsaistes režīmā, kas būtiski veicinātu ātrāku informācijas apmaiņu. Tiktu nodrošināta arī kvalitatīvāka un operatīvāka informācijas nodošana iesaistītajām institūcijām deleģēto pienākumu un avāriju likvidēšanas procesu īstenošanai. Turklāt līdz ar Eiropas Parlamenta un Padomes 2008.gada 16.decembra Regulas (EK) Nr.1272/2008 par vielu un maisījumu klasificēšanu, marķēšanu un iepakošanu, ar ko atceļ Direktīvas 67/548/EEK, 1999/45/EK un groza Regulu (EK) Nr.1907/2006 (turpmāk – CLP regula) pilnīgu stāšanos spēkā tiek ieviesta jauna klasificēšanas un marķēšanas sistēma ķīmiskām vielām un maisījumiem, kas būtiski atšķiras no iepriekšējās sistēmas. Attiecīgi ir nepieciešams ieviest jaunu datubāzes struktūru. Noteikumu projekts salīdzinājumā ar spēkā esošo paredz norādīt:**-** valstī ievesto ķīmiskās vielas vai maisījuma daudzumu, ja ķīmiskā viela ir Eiropas Parlamenta un Padomes 2012.gada 4.jūlija regulas Nr.649/2012 par bīstamo ķīmisko vielu eksportu un importu I pielikumā;- klasifikāciju maisījuma sastāvā esošām ķīmiskām vielām;- gaistošo organisko savienojumu grupu, ja maisījuma sastāvā kāda no ķīmiskām vielām ir gaistošais organiskais savienojums.Līdzīgas datubāzes ir vairākās valstīs, piemēram, Zviedrijā, Somijā, Dānijā, Norvēģijā.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, LVĢMC. |
| 4. | Cita informācija | Informācija par PRODCOM kodu nepieciešama Eiropas Parlamenta un Padomes Direktīvas 2004/42/EK, ar ko ierobežo gaistošo organisko savienojumu emisijas dalībvalstu ziņojuma sagatavošanai. Turklāt tas jānorāda tikai, ja ķīmisko vielu vai maisījumu ieved no valsts ārpus Eiropas Savienības. Sākotnēji objektam (ķīmiskā viela vai maisījums) PRODCOM kods būs jāizvēlas no Vienotās vides informācijas sistēmas iekšējā klasifikatora, tas tiks saglabāts sistēmā un, ja objekts nemainās, tad nākamajā gadā, veidojot pārskatu, informācija par to jau būs sistēmā, tai skaitā arī PRODCOM kods. Ķīmisko vielu un maisījumu drošības datu lapas būs elektroniski jāpievieno Vienotajā vides informācijas sistēmā vispārpieņemtajos formātos (pdf, word, xls, jpg, gif, png, bmp, tif u.c.).Ja maisījums satur ķīmisko vielu, kas ir gaistošais organiskais savienojums, jānorāda produkta grupa, kas nepieciešama dalībvalstu ziņojumu sagatavošanai saskaņā ar:- ANO Vispārējo konvenciju par klimata pārmaiņām;- Ministru kabineta 2007.gada 3.aprīļa noteikumiem Nr.231 “Noteikumi par gaistošo organisko savienojumu emisijas ierobežošanu no noteiktiem produktiem”;- Ministru kabineta 2011.gada 31.maija noteikumiem Nr.419 “Noteikumi par kopējo valstī maksimāli pieļaujamo emisiju gaisā”; - Konvenciju par robežšķērsojošo gaisa piesārņošanu lielos attālumos.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz ķīmisko vielu un maisījumu ražotājiem un ievedējiem Latvijas teritorijā, kuriem jāiesniedz pārskati par darbībām ar ķīmiskajām vielām un maisījumiem. Pārskatus sniedz arī ķīmisko vielu un maisījumu ražotājs vai izplatītājs, ja tas atrodas ārpus Latvijas teritorijas un izvieto ķīmiskās vielas un maisījumus Latvijas tirgū.Noteikumu projekts attieksies arī uz Valsts ugunsdzēsības un glābšanas dienests, sabiedrība ar ierobežotu atbildību “Rīgas Austrumu klīniskās universitātes slimnīca”, Veselības inspekcija, Valsts vides dienests, Valsts darba inspekcija, Drošības policija, kas varēs iegūt informāciju no datubāzes savu funkciju nodrošināšanai. |
| 2. | Tiesiskā regulējuma ietekme uz tautsaimniecību un administratīvo slogu | Normatīvā akta ieviešana par datu bāzes elektronisko ievadformu, pirmajā gadā iesniedzot pārskatu tiešsaistes režīmā, iespējams, palielinātu administratīvo slogu komersantiem. Turpmākajos gados tas būtiski samazināsies, jo iepriekš izveidotie dati par ķīmiskām vielām un maisījumiem saglabāsies sistēmā kā objekti, kurus, ja tiem nemainās kāds no parametriem (piemēram, kāda maisījuma sastāvdaļa vai tās koncentrācija, klasifikācija un marķējums) nebūs jāveido sistēmā no jauna. Tos varēs izmantot turpmākajos gados, kā arī, pat ja mainās kāds no parametriem, ir iespēja kopēt līdzīgo objektu un, veicot nepieciešamās izmaiņas, saglabāt kā jaunu objektu, kuru izmantot, turpmāk sniedzot pārskatus par darbībām ar ķīmiskajām vielām un maisījumiem.Mazinātos arī resursu vides patēriņš (t.i., papīrs), kā arī tiktu nodrošināta iesniegtās informācijas lielāka precizitāte. Elektroniskā datubāze ievērojami paātrinātu un padarītu daudz efektīvāku informācijas apmaiņu starp iesaistītajām institūcijām, nodrošinot drošu datu plūsmu. Tiesiskais regulējums mainīs spēkā esošo pārskata iesniegšanas kārtību, jo komersantiem elektroniski būs jāreģistrējas Vienotajā vides informācijas sistēmā, slēdzot līgumu ar LVĢMC par datu ievadi. |
| 3. | Administratīvo izmaksu monetārs novērtējums | Pieņemot, ka viena maisījuma formas aizpildīšana komersantam varētu aizņemt 0,65 stundas un pārskata aizpildīšana un iesniegšana aizņemtu 19,5 stundas, administratīvo izmaksu monetārs novērtējums pārskata par darbībām ar ķīmiskajām vielām un maisījumiem sniegšanai komersantiem:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā (pēc [www.csb.gov.lv](http://www.csb.gov.lv) datiem 2014. gadā bija EUR 741 mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x4 = 160 stundas mēnesī) = EUR 4,63;l – laika patēriņš, kas nepieciešams, lai sagatavotu informāciju pārskata iesniegšanai;n – subjektu skaits, uz ko attiecas projektā paredzētās informācijas sniegšanas prasības – apmēram 400 komersanti;b – cik bieži gada laikā projekts paredz informācijas sniegšanu – 1.Aprēķins: C = (4,63 x 19,5) x (400 x 1) = 36 114 euroPieņemot, ka viena maisījuma formas izskatīšana varētu aizņemt 0,08 stundas un attiecīgi pārskata izskatīšana aizņemtu 2,5 stundas, valsts pārvaldes administratīvās izmaksas:C = (f x l) x (n x b), kurC – informācijas izvērtēšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas izvērtēšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – sabiedriskajā sektorā stundas likme ir aprēķināta, dalot vidējo mēneša algu sabiedriskajā sektorā (pēc [www.csb.gov.lv](http://www.csb.gov.lv) datiem 2014. gadā bija EUR 813 mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = EUR 5,08;l – laika patēriņš, kas nepieciešams, lai izvērtētu iesniegto pārskata informāciju;n – subjektu skaits, uz ko attiecas projektā paredzētās informācijas sniegšanas prasības – apmēram 400 komersanti;b – cik bieži gada laikā projekts paredz informācijas sniegšanu – 1.Aprēķins:C = (5,08 x 2,5) x (400 x 1) = 5080 euro |
| 4. | Cita informācija | Noteikumu projektā noteikto pasākumu īstenošanu LVĢMC veiks piešķirto valsts budžeta līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2015. gada 25.jūnijā tika ievietots VARAM mājas lapā sabiedriskai apspriedei, līdz ar to sabiedrības pārstāvji ir informēti par iespēju līdzdarboties. |
| 2. | Sabiedrības līdzdalība projekta izstrādē | Projekts 2015. gada 25.jūnijā tika ievietots VARAM mājas lapā sabiedriskai apspriedei. 7.jūlijā notika sanāksme par izstrādāto noteikumu projektu, kurā piedalījās arī Latvijas ķīmijas un farmācijas uzņēmēju asociācija. Sanāksmes laikā izteiktie priekšlikumi iestrādāti noteikumu projektā. |
| 3. | Sabiedrības līdzdalības rezultāti | Par ministrijas mājas lapā ievietoto noteikumu projektu priekšlikumi vai komentāri nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LVĢMC |
| 2. | Projekta izpildes ietekme uz pārvaldes funkcijām un institucionālo struktūru.  | Noteikumu projekts neparedz jaunu institūciju izveidi, likvidāciju vai reorganizāciju |
| 3. | Cita informācija | Nav |

Anotācijas III, IV un V sadaļa – projekts šo jomu neskar.

Vides aizsardzības un

reģionālās attīstības ministrs K.Gerhards

Vīza: valsts sekretārs G.Puķītis

2015.10.16. 10:53

1468

S.Lerha

67032038. Sibilla.Lerha@lvgmc.lv

D.Jirgensone

67026514, Dagnija.Jirgensone@varam.gov.lv